JohanHeinsen/ENO huggingface dataset:
Viborger Samler, 1840-03-03
Storbritannien og Jrland. London, den 17de Febr. Som britisk Feltmarschal erholder Prinds Albert foruden sin Apanage en yderligere Jndkomst af 1500 a 2000 Lstl., og som Oberst for et Regiment vil han desuden oppebære en Gage af mere end 1000 Lstl. Torybladen have bestandig meget travlt med Forandringer i Ministeriet. Nu hedder det, at Lord Melbourne og Lord Lansdowne ville udtræde af Cabinettet kort efter Paaske, at Geheimeseglet skal overdrages Lord Brougham, der imidlertid vil være Lordcantsler, og at en Plads i Ministeriet skal tilbydes Lord Durham. For at give sig Skin af Ligegyldighed har Brougham begivet sig til Frankerig. Ophævelsen af Kornlovene vil sikkkert, og Valgrettens Udvidelse til alle Familiefædre vil maaskee blive gjort til et Cabinets Spørgsmaal. Om Lord Normanby siges, at han er en uformuende Eventyrer, (a pennyless adventurer), – en Mand, afhængig af sit Embede for at kunne leve, desuden ærgjerrig og ubekymret og Følgerne, der kun kunne ramme Mænd, der have Noget at miste; – hvilket ikke er Tilfældet, med Mylord, thi ham gjelder Embede og Salair mere end hans Adel.
Viborger Samler, 1840-03-03
J en Correspondentsskrivelse fra London siges: "Her er en Slags bonapartisk Kongres, hvis Extravagancer erindre om Udvandringen i Aaret 1791. Joseph og Jerome Napoleon og disses tvende Nevener Ludvig Napoleon og Lucian Murat ere, som man let kan tænke sig, de første Personer i denne Forsamling, der aabenbart og uden Sky arbeider paa at omstyrte Louis Philippes Regjering, og indføre paa ny det keiserlige Herredømme i Frankerig. Man vil, berettes der, gjenoprette Senatet og alle Keiserdømmets store Jnstitutioner. – Blandt Medlemmerne af det keiserlige Ministerium nævnes Marschal Clauzel, Mauguin og Hertugen af Padua (Arrighi, ja man smigrer sig endog med at vinde – Thiers, der er utilfreds med den bestaaende Regjering. – Alle de Sammensvorne prale af den Understøttelse, de i Udlandet kunne gjøre Regning paa, og have Penge i Overflødighed. - Seer man disse Mennesker samlede, troer man virkelig, at man er i en Daarekiste."
Viborger Samler, 1840-03-03
Nyeste Postefterretninger. Storbritannien og Jrland. London, d. 25de Febr. Flere Jldsvaader have fundet Sted i New-York; den anrettede Skade anslaaes til 1 1/2 Mill. Dollars. – Atter er et Dampskib opbrændt. Skibet kaldtes Belle of Missouri, og var 80 engelske Mile nedenfor St. Louis, da der kom Brand i det. 1600 Fade Krud vare ombord, og Capitainen kunde kun redde de talrige Passagerer ved at sætte Skibet paa Flodbredden. Kun en høist uforsigtig Passageer tilsatte Livet. Explosionen var frygtelig. – Fra Florida berettes, at en Oberst Fitzpatrick er ankommen fra Havanna med en Mængde Blodhunde, med hvilke Dyr man vil foranstalte en formelig Menneskejagt paa de insurgerede Jndvaanere.
Viborger Samler, 1840-03-03
Frankerig. Paris, den 24de Febr. Det ministerielle Jnterregnum vedvarer. "Give Gud, udraaber Journ. des Debats, "at det nye Ministerium maa udvise større Duelighed, og have bedre Lykke end de nuværende. Som Candidater nævnes fornemmelig Thiers, Broglie, Guizot og Mole. At et nyt Ministerium er nødvendigt, at det snarest muligt maa komme istand, erkjender den franske Presse. Jfølge Rygtet har Hertugen, af Broglio tilbudet sig at mægle imellem de Statsmænd, der ansees som Candidater til det nye Cabinet, og Kongen skal have antaget Hertugens Tilbud. La Presse beretter, at den til Prindsen af Coburg i Brüssel sendte Coureer angaaende Dotations=Lovens Forkastelse m. m. er kommen tilbage med det Svar, at Prindsen af Coburg desuagtet meget ønsker at bringe det projecterede Givtermaal istand.
Viborger Samler, 1840-03-03
Jndenlandske Efterretninger.
Viborger Samler, 1840-03-03
Kjøbenhavn, den 25de Februar. Hs. Majestæt skal – ifølge Kbhpst. - have ladet sig det i sin Tid fra begge Stænderforsamlinger indkomne, Andragende om lønnede Protocolførere ved Stænderforsamlingerne" forelægge, og skal have bevilget Hovedindholdet af samme, hvorved der er indvundet ikke ubetydelig Arbeidskraft for de Deputeredes egentlige Virksomhed. Ledsaget af et talrigt Følge og baaret af theologiske Studerende og Candidater, blev den nidkjære, aldrig trættede Kjæmper for Sandheden, den høitagtede Stiftsprovst Clausen idag bisat i Frue Kirke for derfra at føres til Assistentskirkegaard. J Liighuset udtalte Pastor Smidth sin egen og Medpræsters Tak til den Hedengangne, og i Kirken skildrede Sønnen, Prof. Clausen, med Sandhed og Varme Faderens daadrige Liv og fremstillede med Klarhed den rette Maade, hvorpaa dette maa bedømmes. (Berl. Td.)
Viborger Samler, 1840-03-03
Den oftomtalte Reduction af den kgl. Stald-Etat skal nu, ifølge kongelig befaling, træde i Kraft fra 1ste April. Omtrent en tredie Deel af Hestene i de kongelige Stalde ere bestemte at sælges ved offentlig Auction til Jndtægt, for Frederiksborg Stutteri, hvorfra de, som bekjendt, ere komne. Af egentlige Manege-Heste bibeholdes kun et Antal af otte. Foruden de underordnede Staldbetjente, af hvilke de ældste, som tidligere meldt, alt ere afgaaede med Pension, vil ogsaa Tallet af Etatens øvrige Personale blive ikke ubetydeligt reduceret. (Kbhp.)¬
Viborger Samler, 1840-03-03
"Det gik, hedder det i Kbhvnsposten af 25de Febr., som en Løbeild fra Mund til Mund, at Commandeurcapitain Magnus Lütken (ved sine frimodige Forslag i "Archiv for Søvæsen og Jndskrænkninger og Besparelser ved vor Marine) var bragt i Fare ved sin Artikel han skulde nemlig ved Offentliggjørelsen af sine Tanker (i Stedet for i alt Fald kun at betroe dem til Collegiet) have forsyndet sig imod Krigsartiklerne, og det kongelige Admiralitets- og Commissariats=Collegium skulde have besluttet (ham til Skræk og Andre til Advarsel for Fremtiden) at lade Hr. Lütken sætte under justitiel Tiltale. Vi havde læst Hr. Lütkens Artikel med Opmærksomhed, vi have atter læst den, og det har været os umuligt deri at opdage enten mindste fornærmelige Ord imod Nogen, eller det ringeste Spor til Tilsidesættelse af den pligtskyldige Respect imod Foresatte. Hans Brøde vilde da bestaae i, at han havde aabenbaret, hvad Admiralitets-Collegiet, og maaskee tillige (af en misforstaaet esprit de corps) en Deel af Etaten, stode i den Formening, burde hemmelig at holdes. Men, ihvorvel hverken vor militaire Lovgivning eller Sammensætningen af en Krigsret frembyde de bedste Auspicier ved en Anklage af den Natur, saa var det os dog indlysende, at Resultatet af en saadan Sag for ikke at tale om det Odium, der vilde være forbundet dermed – umuligt kunde blive andet, end en eclatant Frifindelse. Den eneste Maade, hvorpaa Collegiet altsaa kan møde Hr. Lütkens offenlig fremsatte Oplysninger og Forslag, er ved offenlig at meddele Contra-Oplysninger og Modgrunde. Disse ere det, vi see imøde.
Viborger Samler, 1840-03-03
Secretariatet for Naadessager har allerede begyndt at expedere Naadessager. Om den til Bogholder ved Secretariatet udnævnte Exam. jur. Hofgaard, tidligere Copiist under Statsgielden og om den til Copiist udnævnte Cand. jur. Hedemann, en Søstersøn af Fru Etatsraadinde Adler, siger Kbhavnsposten: "Vi lykønske Hr. Hofgaard til nu at være bleven ansat ved Naadessagerne, for hvilke han upaatvivlelig har langt større Anlæg, end for Retssager, ved hvis Procedering for Hof og Stads=Retten han, som bekjendt, har erhvervet sig Navn for en ikke almindelig Udygtighed. Vi lykønske fremdeles Hr. Hedemann, fordi han paa en Tid, da de færreste med ham samtidige Candidater ville være istand til at nære sig af Andet end Resignation, har været saa heldig ikke at have mindste Grund til at beklage sine iøvrigt saa beklagelsesværdige Examina. – Som Volonteur i bemeldte Secretariat er endvidere antaget en Person navnlig Peter Schou, der efter et i forrige Efteraar mislykket Forsøg paa at absolvere danskjuridisk Exammen fremdeles aspirerer til at erholde Prædicatet Examinatus juris. Jøvrigt bemærkes det, at den unge Volonteur er en Søn af Capitain Schou, som er Adjutant hos Stadens Gouverneur, Landgreve Wilhelm af Hessen." – "Bureauet," hedder det fremdeles i Kbhvnsposten af 27de Febr., er ikke hermed fuldstændigt afsluttet. Som vi have erfaret, skal der nemlig endnu ansættes en Fuldmægtig, og som Solicitant til denne Post nævner man ganske almindeligt Hr. Krigsassessor Thulstrup, der hidtil har været ansat som Cancellist paa det noksom bekjendte Bülowske Contoir. Hr. Assessoren er hverken Candidat med Non eller Haand, ikke heller er han Examinatus juris, hvorimod han har det forud for de øvrige, at han har været ansat paa det anførte Contoir, og specielt det forud for Hr. Hoffgaard, at han ikke har havt nogen Leilighed til at vise sin Udygtighed til at procedere Retssager ved nogensomhelst Ret. ..... Hvad eller hvormeget Arbeide der kommer til at falde under Statsecretariatet for Naadessager, er endnu ikke bekjendt for Publicum.
Viborger Samler, 1840-03-03
J Torsdags Aftes holdtes Generalforsamling i den kjøbenhavnske Afdeling af Trykkefrihedsselskabet. Hr. Procurator Christensens Forslag gik, som bekjendt, ud paa, at Afdelingen andrager for Selskabets almindelige Repræsentantskab, at dette petitionerer den først sammentrædende Stænderforsamling om at indstille til Hs. Majestæt, at samtlige efter Forordningen af 27de Septbr. 1799 emanerede Lovbud om Trykkefrihedens retlige Ordning vorde ophævede tillige med den i samme Forordnings § 20 indeholdte Bestemmelse om speciel Censur for domfældte Forfattere, saa at bemeldte Forordning, med Undtagelse af nysnævnte § 20, midlertidigt vorder eneste gjældende Trykkelov i Danmark, og det blev indledet med en kort Fremstilling af vor Trykkefriheds Historie siden 1799. Professor David foreslog et Amendement, hvorefter man skulde indskrænke sig til at petitionere og videre Forhandling af det Forslag, som de 39 Repræsentanter havde indgivet til Østifternes sidste Stænderforsamling; men dette Amendement blev forkastet, hvorimod Procurator Christensens Forslag saa godt som eensstemmigen blev antaget. Lector Wilkens indgivne Forslag om a) at et Repræsentantmøde er fuldtalligt, naar det halve Antal af Repræsentanter er tilstede; b) at et Repræsentantmøde udsættes, naar det ikke er fuldtalligt en halv Time efter det fastsatte Klokkeslet, og c) at Skriftkommitteen vælges med simpel Majoritet, blev korteligen debatteret, og man besluttede derpaa, at det ikke videre skulde forhandles af Generalforsamlingen, men overlades til det almindelige Repræsentantskab til nærmere Afgjørelse. (Berl. Td.)
Viborger Samler, 1840-03-03
Jblandt de flere Portraiter af Frederik den 6te, som ere blevne meget kjøbte i den senere Tid, er ogsaa det af Hr. C. Bruun i Vandfarve udførte Brystbillede, der sælges for 2 Rbmk.
Viborger Samler, 1840-03-03
Kjøbenhavnsposten af 25de Februar har følgende forlangte" Jnserat: "Enken efter en nylig afdød anseet og velbekjendt Stabsofficier finder sig nødsaget til at gjendrive et bagtalerisk Rygte, som om hun havde denonceret sin Mand paa høiere Sted for Angribelse af Kongl. Penge, idet hun erklærer sig beredt til at forelægge Enhver Modbeviserne fra Regimentschefens Haand. J. G. v. H. Kunstgibser Barsugli bekjendtgjør nu, at hans efterlysteGibsarbeider Johan Andrintzo er kommet tilstede, uden at han iøvrigt har Noget at klage paa ham. Kammerjunker og Overauditeur Thorkelin i Helsingør er i Torsdags afgaaet ved Døden.
Viborger Samler, 1840-03-03
Det nye Dampskib, der er bestemt til at gaae mellem Kallundborg og Aarhuus, skulde den 1ste Marts løbe af Stabelen. (Rd. A.)¬
Viborger Samler, 1840-03-03
J Aarh. A. læses et indsendt lunefuldt Qvad til Hr. Peder Nielsen paa Himmelbjerget.
Viborger Samler, 1840-03-03
Overformynderie=Udnævnelsen i Randers (see Gaars-Nr.)er ifølge "Touristen af Magistraten kaldet tilbage.
Viborger Samler, 1840-03-03
Ledige Embeder. Byfoged-Embedet i Hillered samt Birkedommer-Embedet i Frederiksborg District. Consumtions=Kasserer Embedet i Ringsted. For Oppebørsterne stilles som Sikkerhed, 4000 Rbd. i Kongelige 4 pCt. rentebærende Obligationer.
Viborger Samler, 1840-03-03
Befordringer og Afgang. Under det danske Cancellie: Den 17de Februar er Cand. theol. V. C. Schousboe beskikket til ordineret Catechet og 1ste Lærer ved Borgerskolen i Faaborg; den 2de, Sognepræst for Skjold Menighed i Aarhuus Stift J. C. Jensen til Sognepræst for Houlberg og Granslev Menigheder i samme Stift.
Viborger Samler, 1840-03-03
Dom, afsagt i den Kongl. Landsoverret i Viborg. – Den 24de Februar 1840.
Viborger Samler, 1840-03-03
J Sagen Nr. 266.
Viborger Samler, 1840-03-03
Ldsoprykt. Krigsraad Deigaard mødte for Proprietair F. A. Kyllesbek paa Langesminde, contra: Ldsoprykt. Nyboe mødte for Kammeradvocaten paa EmbedsVegne.
Viborger Samler, 1840-03-03
Ldsoprykt. Lykke mødte for Proprietair C. A. Færck til Knudseie, samt for Skifteforv, i afg. Kbm. N. N. Færcks og efterlevende Enkes Boe i Nibe, By- og Herredsfoged Lynge, Ldsoprykt. Møller mødte for Overauditeur Herredsfoged Lange i Nørre-Sundbye.
Viborger Samler, 1840-03-03
Mødte ikke. Proprietair Langvad til Høegholdt og Prokurator Dannisøe i Aalborg, Sidstnævnte paa det Offentliges Vegne.
Viborger Samler, 1840-03-03
(Under nærværende Sag paaanker Citanten, Proprietair F. A. Kyllesbek, 1) den under 6te Febr. 1838 afholdte 5te Auction over Hals Ladegaard, hvorved denne med Tilliggende Besætning og Jnventarium blev bortsolgt, for 17,040 Rbd., til Fyldestgiørelse for det extraordinaire Laanefonds Fordring paa Citanten, til Beløb 8000 Rbd. Sølv med Renter og Omkostninger, ifølge Debitors Pante-Forskrivning af 22de Decbr. 1828 og Høiesteretsdom af 5te Juni 1837, 2) en Fogedforretning, afholdt den 12te og 13de Marts 1838, hvorunder Citatnen blev udsat af Besiddelsen af den nævnte Eiendom og denne af Kammeradvocatens Fuldmægtig, der havde reqvireret Forretningen, overleveret til Kjøberen ved Auctionen, Jndstævnte, Proprietair C. A. Færck; 3) en Citanten under 18de Mai f. A. overgaaet Dom for Omkostninger i Anledning af den nysnævnte Fogedforretning, til Beløb 83 Rbd. 2 Mk. 13 s. m. m.; samt 4) den i Anledning af berørte Dom hos Citanten afholdte Udlægsforretning af 8de Julii næstefter, hvorved blev givet Udlæg i Citantens Eiendom Langesminde m.v. for et Beløb af i Alt 95 Rbd. 4 Mk. 15 s. Dom: "Forsaavidt Prokurator Dannisse er stævnet paa det Offentliges Vegne afvises de udtagne Overretsstævninger. Jøvrigt bør den raaankede Auctionsforretning, Udsættelsesforretning, Dom og Udlægsforretning ved Magt at stande. Citanten, Proprietair F. A. Kyllesbek, bør betale i Salarium til Kammeradvocatens Fuldmægtig for Overretten, Prokurator Nyboe, 20 Rbd. S. og i Proces Omkostninger for Overretten til de Jndstævnte, Skifteforvalteren i afg. Proprietair N. N. Færcks og Enkes Boe og Proprietair C. A. Færck, 20 Rbd. til hver, samt til Underdommeren, Overauditeur Herredsfoged Lange, 30 Rbd. Sølv. Det Jdømte udredes inden 6te Uger efter denne Doms lovlige Forkyndelse under Adfærd efter Loven."
Viborger Samler, 1840-03-03
Den 6te Febr. 1838 er af Auctionsdirecteuren, Overauditeur Herredsfoged Lange, saaledes eragtet: "Auctionen over Hals Ladegaard med Besætning og Jnventarium berammet til i Dag den 6te Febr. 1838, bør nyde Fremme i Henhold til de af Cancellieraad Prokurator Jensen fremlagte Auctions conditioner med Tillægsconditioner og Continuationstillæg.
Viborger Samler, 1840-03-03
Den 12te Marts 1838 er af Fogden, bemeldte Overanditeur Lange, saaledes eragtet: "De af Frederik Andreas Kyllesbek fremsatte Jndsigelser imod den af Directionen for Statsgielden og den synkende Fond, forlangte Udsættelse af Hals Ladegaard med Besætning og Jnventarium kan ikke gives Medhold, og maa altsaa Frederik Andreas Kyllesbek sættes ud af Hals Ladegaard og Besiddelsen heraf tilligemed Besætning og Jnventarium, hvornæst Hals Ladegaard med Besætning og Jnventarium maa overleveres Carsten Andreas Færck, Alt paa An- og Tilsvar af Reqvirenten og Directionen for Statsgielden og den synkende Fond i enhver Henseende og med Reservation af Enhvers lovlige Ret. Ved Kjer og Hvetboe Herreders Ret den 18de Mai 1838. e af Overauditeur Herredsfoged Lange dømt saaledes: "Proprietair Frederik Andreas Kyllesbek paa Langesmindebør betale til Statsgjeldsdirectionen 83 Rbd. 2 Mk. 13 s. med ordinaire Renter fra 20de April 1838 indtil Betaling skeer og denne Sags Omkostninger skadesles med stemplet Papir, Retsgebuhr med videre ligesom om ingen Fritagelse i saa Henseende havde fundet Sted for Statsgjeldsdirectionen og bør han betale Kammeradvocaten eller dennes Fuldmægtig under Saaen, Cancellieraad Prokurator Jensen, i Salair 3 Rbd. Sølv. Med Hensyn til at det under Sagen fra Frederik Andreas Kyllesbek fremlagte Jndlæg, dateret 4de Mai 1838, er skrevet paa ustemplet Papir bliver dette at omskrive paa anordnet stemplet Papir. At efterkommes inden 15 Dage efter denne Doms lovlige Forkyndelse under Adfærd efter Loven."
Viborger Samler, 1840-03-03
Den 9de Juli 1838 er af Fogdens constituerede Fuldmægtig Andersen saaledes eragtet: "Den hos F. A. Kyllesbek paa Langesminde af Cancellieraad Jensen for Kammeradvocaten begjærte Udlægsforretning for 95 Rbd. 4 Mk. 15 s. vil idag være at fremme paa Reqvirentens An- og Tilsvar for Følgerne i enhver Henseende og under Reservation af Enhvers lovlige Ret."
Viborger Samler, 1840-03-03
AVERTISSEMENTS. Summer paa 2000, 800 og 500 Rbdlr. ønskes til Laans imod betryggende Sikkerhed, i Landeiendomme. Landsoverrets Procurator Jespersen anviser.
Viborger Samler, 1840-03-03
Placat. Mandagen den 16de d. M. og følgende Dage, bliver paa Friisholt Hovedgaard i Sahl Sogn ved Auction bortsolgt endeel af det Ritmester v. Hallings Dødsboe tilhørende Løsøre, nemlig det som forefindes i Salen og Værelserne derved samt i Taarnhuset, med Undtagelse af Kakkelovnen i Salen, bestaaende i Hovedsagen af: endeel fine Sengeklæder, Borde, Kister, Kufferter, Kasser, endeel Hørgarns Lagener, noget Blaargarn, Gulvtepper, endeel Skilderier og Skilderierammer, en stor Deel Hestedækkener, uldent Dækkentøi, Kanetepper, et Sæt Kaneklokker, forskjellige Reise=Agestole, endeel Trætøi, Vogne, Plouge, en Extirrator, Slæder, endeel Birke- og Bogeplanker, en stor Deel Hjulffel, Bødkerstave, Hjulsegere, Axelstokke, Kjep stokke, Plougaase, og Ploughandler med meget mere, hvilket nærmere findes opgiven og beskreven i de trykte Cataloger fra Nr. 1001 til 1624 samt fra Nr. 693 til Nr. 756. Kjøbere gives 6 Ugers Credit, dog saaledes, at de Kjøbere, hvis Vederhæftighed ikke er undertegnede Jndcassator tilstrækkelig bekjendt, maae stille saadan Selvskyldner-Caution for deres Bud, som han er tilfreds med. Lysgaard og Hids Herreders Contoir paa Dalsgaard, den H. H. Holm. 2den Marts 1830. Cataloger over ovennævnte Løsøre faaes paa Bogtrykkerierne i Randers, Aarhuus, Horsens, Aalborg og Viborg a 1 Mk. pr. Expl.
Viborger Samler, 1840-03-03
Placat. Da Kjøberen af den Christen Johansens Enke Ane Nielsdatter forhen tilhørende Gaard paa Hartkorn Jordskyld 3 Tdr. 1 Fdkr. 3/5 Alb. og Skovskyld 1 1/2 Fdkr. i Hindberg Bye, Leyring Sogn, som, ifølge passeret Udlæg blev bortsolgt ved Auction den 25de April f. A., endnu staaer tilbage med endeel af den forfaldne Kjøbesum, saa bliver, efter Vedkommendes Begjæring, fornævnte Gaard med tilliggende Eiendomme, stillet til Bortsalg ved en ny Auction som afholdes i samme Gaard Torsdagen den førstkommende 12te Marts, om Formiddagen Kl. 10. Conditionerne erfares ved Auctionen, og ere derforinden til Eftersyn hos Procurator Hammershøi i Grauballe. Lysgaard og Hids Herreders Contoir. Dalsgaard, den Am 18de Februar 1840.
Viborger Samler, 1840-03-03
Det meddeelte anonyme Jnserat, underskrevet A. der omhandler den Maade hvorpaa den ny By og Herrredsfoged i Skive blev modtagen ved hans Ankomst dertil, kan ikke, skjøndt man troer at kjende Forfatteren, ventes indrykket, forinden samme Red. navngiver sig for
Viborger Samler, 1840-03-05
No. 37. Kongelig allerne privilegeret. 68 Aarg. Stifts-Tidende. bor Forsendes med Brevposten i Danmark og Hertugdømmerne. ChristianssariersananTorsdagen den 5te Marts 1840. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1840-03-05
Alexandria, d. 9de Febr. Siden den sidste Paketbaads Ankomst fra Frankerig er Paschaen i høi Grad betænksom. Den Franske Generalconsul, Cochelet, skal have erklæret Vicekongen, at han kun, saafremt han vilde afstaae fra sine overdrevne Fordringer, maatte gjøre Regnind paa Bistand fra Frankerig, der ikke for hans Skyld vilde bryde med de øvrige Magter; han skulde derfor give slip paa den arvelige Besiddelse af Syrien og bevise sin Underkastelse og Oprigtighed ved at tilbagesende. den osmanske Flaade til Constantinopel. Mehemed kunde neppe holde sin Harme tilbage indtil Slutningen af Cochelets Meddelelse. "Altsaa, udbrød Paschaen, giver Frankerig mig til Priis, velan jeg, vil da alene kæmpe imod Europa, mine Fordringer ere retfærdige, og det har Sultanen selv indrømmet; hvorfor ville de europæiske Magter nu bringe vore Sager i Forvirring?"
Viborger Samler, 1840-03-05
London, d. 25de Febr. De nyeste Efterretninger fra Nordamerica angaae fornemmelig Grændsestriden imellem den nordamericanske Stat Maine, og den engelske Provinds New Brunswick. Den i dette Anliggende førte diplomatiske Correspondence er forelagt Kongressen. Det er vist, at den engelske Minister i Washington, Fox, anseer Regjeringen i Staten Maine skyldig i Overtrædelse og Krænkelse af den i forrige Aars Begyndelse foreløbig afsluttede Convention. - J Underhuset er den irske Municipal-Reform Bill drøftet i Comiteen. Ultra Torierne gjorde forskjellige Forsøg paa at give enkelte Bestemmelser et mindre liberalt Anstrøg; men de opnaaede kun deres Hensigt i saa uvigtige Puncter.
Viborger Samler, 1840-03-05
Spanien. Fra Christinernes Hovedqvarteer skrives under 14de Febr.: "En Parlementair fra Segura har indfundet sig hos Zurbano for at underhandle med denne General om Pladsens Overgivelse. Vilkaarene ere et antagne. Man venter ingen lang Modstand fra de Beleiredes Side."
Viborger Samler, 1840-03-05
Den 18de Febr. aabnede Regentinde-Dronningen den nye Cortesforsamling med en Tale, hvori hun erklærede, at Rolighed og Orden herskede i hele Kongeriget, at den strenge Aarstid havde standset de spanske Vaabens Fremgang, og at Finantserne efter en sørgelig syvaarig Krig, ikke vare i en ønskelig Tilstand. "Desuagtet, vedblev Dronningen, ere Landets Ressoureer tilstrækkelige til at gjenoprette Nationens Credit, og til usvækket at beholde en Tillid, der aldrig har fornegtet sig."
Viborger Samler, 1840-03-05
Frankerig. Lovudkastet og en Pension for den ved Constantine faldne Oberst Combes's Enke er antaget af de Deputeredes Kammer med 244 Stemmer imod 45. "Dette Anliggende," siger National, har Jnteresser af den høieste Betydning, politiske, moralske og militaire Jnteresser. Det gielder og at vise Verden, at Frankerig endnu veed at sætte Priis paa sine Børns Offer, det gielder og at vise de Magter, der med Jversyge betragte vort Establissement i Africa, at Frankerig, sætter Priis paa de herviske Handlinger, der have befæstet vor nye Erobring; det gielder og at vise vore Soldater i Africa, at de, naar de falde paa Ærens Mark, have den Trøst at vide, at deres Efterladte ville vorde forsørgede.
Viborger Samler, 1840-03-05
Jndenlandske Efterretninger.
Viborger Samler, 1840-03-05
Kjøbenhavn, den 2den Marts. Den 1ste ds, bivaanede D. D. M. M. Kongen og Dronningen Gudstjenesten i Frue Kirke.
Viborger Samler, 1840-03-05
Under 19de Febr. d. A. har Hs. Majestæt allernaadigst tilladt Kammerjunker, Capitain i Generalstaben C.J. v. Flensborg, at anlægge og bære den ham af Hs. M. Keiseren af Rusland tildeelte Decoration som Ridder af St. Anna-Ordenens 3die Classe.
Viborger Samler, 1840-03-05
Den 1ste Februar er Etatsraad, Borgemester Mundt i Naade entlediget fra at være occonomisk Directeur ved Frederiks Hospital, og under f. D. er der tillagt Justitsraad og Raadmand Riis-Lowson allernaadigst Ordre at overtage denne Post.